
RAPORT

asupra proiectului de Lege pentru modificarea şi completarea Legii educaţiei fizice şi sportului nr.69 /2000

În urma examinării proiectului de Lege pentru modificarea şi completarea Legii educaţiei fizice şi sportului nr.69/2000, în şedinţa din 12 martie 2002, Comisia a hotărât, cu 8 voturi pentru şi 9 voturi împotrivă,  că acesta nu poate fi acceptat şi propune Plenului respingerea pentru următoarele motive:

1. Atribuţiile şi răspunderile direcţiilor judeţene nu includ gestiunea şi administrarea directă a bazelor sportive.

2. Gestiunea şi administrarea bunurilor publice ale bazelor sportive care presupun întreţinere, investiţii, utilizarea forţei de muncă şi în ultimă instanţă răpunderi materiale, nu poate fi realizată  de o structură fără personalitate juridică.

3. Organigrama structurii administrative responsabile de gestiunea bazelor sportive se elaborează şi se aprobă de direcţia judeţeană, astfel, încât, numărul de posturi şi funcţiile personalului pot varia (nu neapărat director, şef contabil etc, ci administrator, contabil, personal de întreţinere etc). 

4. Administrarea unor bunuri publice cu gestiune şi obiective aparte faţă de misiunile direcţiei judeţene, presupun existenţa unei structuri cu personalitate juridică care să aibă responsabilitate, inventar, program de acţiuni etc.

